Document ID: /roh_data/filtered/fineweb-2-filterrobots_roh.jsonl.gz/26924

Sin viadi cun vapur
Suenter al Rain curseschan duas locomotivas a vapur, da Cuira fin a Sumvitg. Sin quasi mintga staziun ch'ellas ferman datti ina duas tibadas e tschivladas. A bord èn ina roschada passagiers, ils egls traglischonds dal plaschair e las cameras da fotografar enta maun.
Quai n'ha ei anc mai dà: Ina cursa da locomotivas
Il punct culminant per ils fans dals vehichels da vapur è sin il tschancun da Cuira fin a La Punt/Reichenau. Là dat ei numnadamain in binari cun trais rodaglias. Sin quellas han las duas locomotivas dad anno 1902 e 1906 fatg ina cursa. La spertezza maximala è dentant tar maximal 35 kilometers per ura plitost modesta. Ina cursa tranter duas locomotivas ha quai anc mai da. Durant ils lavurdis è il binari da trais rodaglias occupà cun trens normals e trens da cargo per las Ovras da Domat. Per chattar precis il spazi da temp cura ch'il binari è libers, ha quai duvrà bleras uras da planisaziun.